Vazeh Əskərov

Vazeh Eldəniz oğlu Əskərov () — Strasburq Universitetinin doktoru, dosent, 2023-cü ildən Azərbaycan Dövlət Neft və Sənaye Universitetinin strateji məsələlər üzrə prorektoru təyin edilib. 13 iyul 2023-cü tarixindən 3 fevral 2025-ci il tarixindək Azərbaycan Dövlət Neft və Sənaye Universitetinin (ADNSU) rektoru vəzifəsinin icra edib. 2016–2023-cü illərdə Azərbaycan-Fransız Universitetinin (UFAZ) icraçı direktoru. Azərbaycan Dillər Universitetinin tədris işləri üzrə prorektoru (2014–2015). Azərbaycan Dillər Universitetinin rektor müşaviri (2013–2014). Yeni Azərbaycan Partiyasının VII qurultayında partiyanın İdarə Heyətinin üzvü seçilib (5 mart 2021-ci il). Azərbaycan Fransa Məzunlar Assosiyasiyasının presidenti və təsisçisi — AAAF (2020) Azərbaycan Savat Döyüş Sənətləri Federasiyasinın vitse-prezidenti (2019) Fransadakı Azərbaycanlı Tələbələr Assosiyasıyasının prezidenti — ASEAF (2005–2012)  19 mart 2024-cü il Azərbaycan Respublikası Prezidenti İlham Əliyevin Sərəncamına əsasən Ulu Öndərin 100 illik xatirəsinə həsr olunmuş "Heydər Əliyevin 100 illiyi (1923–2023)" yubiley medalı ilə təltif edilib.

 Həyatı 
Vazeh Əskərov 1978-ci ilin 15 oktyabr tarixində Bakı şəhərində ziyalı ailəsində anadan olmuşdur. 1985–1995-ci illərdə Bakı şəhəri 89 saylı və 101 saylı orta məktəbdə təhsil almışdır. 1999–2000-ci illərdə Azərbaycan Silahlı Qüvvələrində hərbi xidmət etmişdir.

Ailəlidir, iki övladı var

 Təhsili 
1995–1999-cu illlərdə Azərbaycan Dillər Universitetində bakalavr təhsili alıb. 2003-cü ildə Fransanın Robert Schuman Universitetinə qəbul olunaraq Strasburq şəhərinə getmişdir. 2004–2007-ci illərdə Fransanın Marc Bloch Universitetində magistratura pilləsi üzrə Maitrise, Master 1 və Master 2, 2007–2012-ci illərdə Fransanın Strasburq Universitetində Avropada cəmiyyət və mədəniyyət departamentində "Azərbaycanlıların Fransaya mühacirəti: tarix və perspektivlər" mövzusunda doktorantura pilləsi üzrə PhD təhsili almış və 2012-ci ildə Strasburq Universitetinin Doktoru dərəcəsinə layiq görülmüşdür. Strasburq Universitetinin Fəlsəfə Doktoru PhD diplomu 2016-cı ilin fevral ayında Azərbaycan Respublikası Prezidenti yanında Ali Attestasiya Komissiyası tərəfindən nostrifikasiya edilmiş və Azərbaycanda ilk təkrar attestasiya edilmiş Fransa doktorluq diplomu kimi tarixə düşmüşdür. 18 fevral 2019-cu il Azərbaycan Respublikası Prezidenti yanında Ali Attestasiya Komissiyasının qərarının əsasında Vazeh Əskərova tarix üzrə fəlsəfə doktoru, dosent diplomu təqdim edilmişdir.

 Əmək fəaliyyəti 
Universitetdə tələbə olduğu müddətdə III və IV kurslarda Fransanın Azərbaycandakı səfirliyində müqavilə əsasında işləmiş, Universiteti bitirdikdən sonra 2000–2001-ci illərdə Fransanın Azərbaycandakı səfirliyinin mədəniyyət şöbəsində George Sand mərkəzində müdir müavini vəzifəsində çalışmışdır. 2001–2003-cü illərdə müxtəlif beynəlxalq və yerli təşkilatlarda tərcüməçi-menecer, ekspeditor kimi fəaliyyət göstərib.

2003–2013-cü illərdə Fransada təhsil aldığı və yaşadığı müddətdə Vazeh Əskərov ictimai fəaliyyət ilə də məşğul olmuş, 2005-ci ildən Fransadakı Azərbaycanlı Tələbələr Assosiyasının (ASEAF/FATA) sədri seçilmiş və həmin ildə Strasburq-Azərbaycan Evinin həmtəsisçisi və idarə heyətinin üzvü olmuş, Azərbaycanın Fransa ictimaiyyətinə tanıtdırılmasında əməyini əsirgəməmişdir. İctimai fəaliyyəti ərzində onlarla bülleten (AZER-İNFO) və Qarabağ həqiqətləri haqqında kitabın dərc olunması və avropalılara çatdırılmasında, eləcə də Azərbaycan üçün önəmli olan günlərin təntənəli qeyd olunması istiqamətində müxtəlif mədəni tədbirlər təşkil etmişdir.

2003-cü ildə SGS şirkətlər qrupunda neftin daşınması üzrə ekspeditor vəzifəsində şalışmışdır. 2004–2012-ci illərdə Fransada təhsil aldığı zaman müxtəlif sahələrdə o cümlədən Horizon, AMGE, məktəb-litsey komplekslərində imtahanların yoxlanılma şöbələrində çalışmışdır. 2013-cü ilin mart ayından Azərbaycana qayıtdıqdan sonra Vazeh Əskərov Azərbaycan Dillər Universitetinin Elmi strukturunda "Gənc Tədqiqatçılar Assosiasiyasına" rəhbərlik etmiş, 2013-cü ilin may ayında rektorun müşaviri vəzifəsinə təyin olunmuşdur. 2014-cü ilin iyun ayından 2015-ci ilin dekabr ayına kimi Azərbaycan Dillər Universitetinin Tədris işləri üzrə prorektor vəzifəsinin müvəqqəti icra etmiş və bu müddət ərzində bir neçə dəfə rektor vəzifəsinin müvəqqəti icrasını həyata keçirmişdir.

2015-ci il dekabr ayından 2016-cı ilin dekabr aylarında rektor müşaviri vəzifəsini icra etmişdir. Vazeh Əskərov 2016-cı ilin may ayında Azərbaycan Dillər Universitetinin Elmi Şurasının qərarı ilə Fransız dili kafedrasının dosenti seçilmişdir. 2016-cı ilin dekabr ayından etibarən Azərbaycan-Fransız Universitetinə UFAZ icraçı direktoru vəzifəsini icra etmişdir. 

2023-cü il iyul ayının 13-də  Azərbaycan Respublikasının elm və təhsil nazirinin əmri ilə Azərbaycan Dövlət Neft və Sənaye Universitetinin (ADNSU) strateji məsələlər üzrə prorektoru təyin edilmiş və nazirin digər əmri ilə ADNSU-nun rektoru vəzifəsinin icrası ona həvalə olunmuşdur. 3 fevral 2025-ci ilə qədər rektor vəzifəsini icra etmişdir. 

30-a yaxın elmi məqalənin müəllifi olan Vazeh Əskərov fransızca dərc olunmuş 6 kitabın redaktoru olmuş və bir neçə beynəlxalq konfranslarda iştirak etmiş eləcə də ictimai-siyasi sahələr üzrə 100-ə qədər məqalə və müsahibələri dərc olunmuşdur.

Yeni Azərbaycan Partiyasının VII qurultayında (5 mart 2021-ci il) YAP İdarə Heyətinin üzvü seçilib.

2014-cü ildə Vazeh Əskərovun Fransanın Presses Academiques Francophones (PAF) nəşriyyatında "L’immigration des Azerbaïdjanais" adlı monoqrafiyası, 2016-cı ildə isə eyni nəşriyyatda "Gerondif, Participe present, Adjectif verbal" adlı dərs vəsaiti dərc olunmuşdur. 2022-ci ildə "L'immigration des Azerbaïdjanais en France" adlı Fransanın Edition Kapaz nəşriyyatında yenidən dərc edilmişdir. 30-a yaxın elmi məqalənin müəllifi olan Vazeh Əskərov fransızca dərc olunmuş 6 kitabın redaktoru olmuş və bir neçə beynəlxalq konfranslarda iştirak etmiş eləcə də ictimai-siyasi sahələr üzrə 100-ə qədər məqalə və müsahibələri dərc olunmuşdur.

 Təltifləri 
 2020-ci ilin 8 yanvar Fransa Milli Təhsil və Gənclər nazirliyinin təqdimatının əsasında Vazeh Əskərov " Akademik palma " ordeninin Zabit dərəcəsi ilə təltif edilmişdir.
 2020-ci il 11 noyabr tarixində Fransız Suvenirləri (Souvenirs Français) rəsmi ordeni və diplomu ilə təltif edilmişdir.
 2020-ci il 30 dekabr tarixində Azərbaycan Dövlət Neft və Sənaye Universitetinin (ADNSU) 100 illik yubileyi münasibətilə və təhsilin inkişafında xidmətlərinə, yüksəkixtisaslı peşəkar kadrların hazırlanmasında səmərəli elmi-pedaqoji fəaliyyətlərinə görə Azərbaycan Respublikası Təhsil Nazirliyinin Fəxri Fərmanı ilə təltif edilib.
 2024-cü il 19 mart Azərbaycan Respublikasının Prezidenti İlham Əliyevin Sərəncamına əsasən Ümummilli Lider Heydər Əliyevin 100 illik xatirəsinə həsr olunmuş "Heydər Əliyev ili (1923–2003)" yubiley medalı ilə təltif edilib.

 İstinadlar 

 Xarici keçidlər 
 Vazeh Asgarov

Kateqoriya:Yeni Azərbaycan Partiyası İdarə Heyətinin üzvləri
Kateqoriya:Azərbaycan Dillər Universitetinin məzunları
Kateqoriya:Strasburq Universitetinin məzunları